કવિ, શિક્ષક અને આચાર્યનો જેનામાં ત્રિવેણી સંગમ હતો તેવા ‘સ્નેહરશ્મિ’ ઉપનામથી જાણીતા શ્રી ઝીણાભાઈ દેસાઈ ૧૯૩૮માં ચી.ન. વિદ્યાવિહારમાં આચાર્ય અને નિયામક તરીકે નિમાયા. ઉત્તમ શિક્ષક તરીકે રાષ્ટ્રપતિ ઍવોર્ડ અને રણજિતરામ સુવર્ણચંદ્રક પ્રાપ્ત કરનાર શ્રી ઝીણાભાઈ માટે કવિતા જીવનધર્મનું સમર્થન અને સંવર્ધન કરનારી ચીજ બની રહી. શબ્દ સ્નેહના સમર્થક એવા ઝીણાભાઈએ પોતાની આગવી દ્રષ્ટિથી વિદ્યાવિહારની સંસ્થાઓને ઓળખ આપી. જાપાનીઝ કાવ્ય સ્વરૂપ હાઇકુની ગુજરાતમાં હવા બાંધનાર સ્નેહરશ્મિનું વિદ્યાવિહાર ગીત આજે પણ વિધાર્થીઓમાં અનેરા સ્પંદનો ઊભા કરે છે .